b"\n_START_ARTICLE_\nSilv\xc3\xad de Tolosa\n_START_SECTION_\nBiografia\n_START_PARAGRAPH_\nSilv\xc3\xad era natiu de Tolosa, d'una fam\xc3\xadlia noble origin\xc3\xa0ria del nord de Fran\xc3\xa7a. Els seus pares el volien casar amb una noia de la seva mateixa condici\xc3\xb3, per\xc3\xb2 volent abra\xc3\xa7ar la religi\xc3\xb3 va abandonar la promesa, la fam\xc3\xadlia i la ciutat i va fer diverses peregrinacions entre les quals una a Terra Santa. _NEWLINE_En tornar, va anar a Roma on fou consagrat bisbe regionari amb el desig de predicar la fe a lloc llunyans on la fe encara no est\xc3\xa8s establerta o anunciada. Va evangelitzar la regi\xc3\xb3 del Comtat de Th\xc3\xa9rouanne, actualment al Pas de Calais. Al final dels seus dies es va retirar a l'Artois, on tenia terres i d'on venia la seva fam\xc3\xadlia. Hi va fer construir dues esgl\xc3\xa9sies properes al monestir de monges benedictines d'Auchy, que havia fundat. _NEWLINE_Va morir el 17 de febrer del 717 i fou enterrat pels monjos de Saint-Riquier; Siquerda, abadessa d'Auchy-les-Moines, va fer erigir al lloc de la seva sepultura un superb mausoleu. _NEWLINE_Venerat com a sant, la seva festivitat lit\xc3\xbargica \xc3\xa9s el 17 de febrer. Les seves rel\xc3\xadquies eren a l'esgl\xc3\xa9sia de Saint-Bertin de Saint-Omer."